|  |  |
| --- | --- |
| **Názov predmetu** | **Geografia** |
| **Časový rozsah výučby** | 2 hodiny týždenne, spolu 66 vyučovacích hodín |
| **Ročník** | deviaty |
| **Škola** | **Súkromná základná škola**  **Oravská cesta 11**  **Žilina** |
| **Stupeň vzdelania** | **ISCED 2** |
| **Názov Školského vzdelávacieho programu** | **S angličtinou objavujeme svet** |
| **Dĺžka štúdia** | **5 rokov** |
| **Forma štúdia** | **denná** |
| **Vyučovací jazyk** | **slovenský jazyk** |

**Učebné osnovy**

**Učebné osnovy sú totožné so vzdelávacím štandardom ŠVP pre príslušný predmet. Sú posilnené o 1 vyučovaciu hodinu.**

**1. Charakteristika predmetu**

Regionálna geografia v základnej škole tvorí základ vyučovania geografie. Je to pre žiakov prijateľný spôsob ako získať veľa zaujímavých informácií o prostredí, ktoré ich zaujíma a pritom sa naučiť potrebné informácie. Regionálna geografia nie je len opis javov v jednotlivých regiónoch, ale prostredníctvom konkrétnych javov žiaci získajú informácie, naučia sa ich porovnávať, triediť, vyhľadávať vzťahy a vysvetľovať ich.

Vzdelávací obsah 9. ročníka je v nadväznosti na uvedené v Štátnom vzdelávacom programe rozdelený do týchto tematických celkov:

* Geografia vybraných svetadielov, Arktída, Antarktída, v nadväznosti pevninský ľadovec, vysoké pohoria
* Austrália a Oceánia – fyzicko-geografická, humánno-geografická charakteristika
* Polárne oblasti - fyzicko-geografická, humánno-geografická charakteristika
* Amerika – fyzicko-geografická, humánno-geografická charakteristika

**2. Ciele vyučovacieho predmetu**

Geografia rozvíja súbor kľúčových kompetencií, ktoré majú prevažne priestorový a integrujúci charakter. Ide o súbor vedomostí, zručností a schopností, ktoré vie žiak správne skombinovať, a tak porozumieť, interpretovať a prakticky využívať danosti krajiny.

Ciele geografie v 9. ročníku:

* Získať základné vedomosti o polárnych oblastiach, o Austrálii a Amerike, geografických charakteristikách obidvoch svetadielov,
* rozvíjať schopnosť objavovať a snahu vysvetľovať, hľadať vzájomné vzťahy a vysvetľovať ich,
* prejavovať záujem o spôsob života ľudí v rôznych častiach sveta,
* vedieť čítať mapu, orientovať sa na nej a podľa nej v praxi – plány miest, autoatlas, mapy na internete,
* vnímať jedinečnosť prírodných javov a výtvorov na Zemi a vysvetliť prírodné javy na základe vedomostí,
* rozumieť grafom, diagramom,
* oceniť krásu kultúrnych pamiatok, naučiť sa vážiť si ich a chrániť,
* orientovať sa na mape podľa súradníc,
* podľa príkladov vysvetliť ako vzniká pohorie, kaňon, rieka, ľadovec, púšť, dažďový prales,
* uviesť príklady v jednotlivých regiónoch sveta so zameraním na Austráliu a Ameriku,
* pripraviť projekt, získavať informácie, hľadať odpovede na otázky, porovnávať, triediť, vyhodnocovať, vypracovať a odprezentovať ho,
* diskutovať o geografických zaujímavostiach – prírodných a kultúrnych,
* získavať údaje zo zdrojov, využiť internet, odbornú literatúru,
* tvoriť mentálne mapy so symbolmi,

Základné otázky geografie sú: *Čím je to zaujímavé? Kde to je? Ako to vyzerá? Ako to vzniklo? Ako tam žijú ľudia?*

**3. Obsah vzdelávania**

V 9. ročníku je obsahom štúdia geografie Austrália a Oceánia, Antarktída, Arktída, Amerika. Poznatky sú interpretované v teoretickej aj v praktickej rovine a sú poskytované motivačným spôsobom.

Obsahové témy:

* Orientácia na mape svetadielov, orientácia na mape sveta – tematické mapy, čítanie rôznych druhov máp, poznať svetadiely, oceány.
* Poloha Austrálie – fyzickogeografická, matematickogeografická.
* Prírodné pomery - podnebie, podnebné pásma na Zemi, Austrália v podnebných pásmach, povrchové celky (Austrálske Alpy, Ayers Rock), vodstvo, rastlinstvo a živočíšstvo (koala, kengura, eukalyptus), životné prostredie, Gondwana, Pangea.
* Obyvateľstvo v Austrálii, objavenie a príchod prvých obyvateľov a ich spolužitie s Aboriginmi, Aboriginovia, objavenie Austrálie Jamesom Cookom.
* Mestá a život v nich, kultúrna rôznorodosť, typy sídiel v Austrálii, multikultúrne mestá, Sydney, Brisbane, Melbourne, Canberra.
* Poloha Ameriky vo vzťahu k ostatným svetadielom a oceánom.
* Podnebie, faktory ovplyvňujúce podnebie (morské prúdy, geografická šírka, prúdenie vetrov), podnebné pásma, geografická šírka, oceány –morské prúdy, vetry, povrch.
* Povrch – pohoria, nížiny, vznik pohoria, - vrásové, kryhové (Kordillery, Andy, Amazonská nížina).
* Vodstvo na pevnine, okolo pevniny (Mississippi, Amazonka, 5 veľkých jazier, vodopády – Niagarské, vznik vodopádov na rieke. Prieplav (Panamský), zálivy (Golfský, Hudsonov), prieliv (Magalhaesov, Beringov).
* Rastlinstvo a živočíšstvo – súvislosť rastlinstva a podnebných pásiem, národné parky, rastlinné pásma (tundra, tajga, listnaté lesy, stepi – prérie, pampy, púšte, dažďové lesy). Národné parky – Yelowstonský, Yossemitský.
* Obyvateľstvo v Amerike, príchod Európanov, Mayovia, Aztékovia, Inkovia. Súčasné zloženie obyvateľstva.
* Štáty v severnej Amerike a hlavné mestá, USA, Kanada, Mexiko, rozmiestnenie obyvateľstva.
* Štáty v južnej Amerike a vybrané hlavné a veľké mestá.
* Život v mestách a ich problémy. Mesto, hlavné mesto, megalopolis
* Antarktída, Arktída, Pevninský ľadovec

**4.** **Prehľad výchovných a vzdelávacích stratégií**

Geografia rozvíja súbor kľúčových kompetencií, ktoré majú prevažne priestorový a integrujúci charakter. Považuje sa za ne súbor vedomostí, zručností a schopností, ktoré vie žiak správne skombinovať a tak porozumieť, interpretovať a prakticky využívať danosti krajiny

*Základné predmetové kompetencie (spôsobilosti)*

Žiak bude schopný:

* + - * orientovať sa na mape – automapa, internetová mapa, turistická mapa, určiť geografickú polohu bodu na mape geografickými súradnicami,
      * vedieť čítať a interpretovať údaje z máp, plánov a iných zdrojov, vedieť diskutovať o cestách objaviteľov do rôznych častí sveta,
      * pripraviť projekt, získavať informácie, hľadať odpovede na otázky, porovnávať, triediť, vyhodnocovať, vypracovať a prezentovať ho,
      * diskutovať o geografických zaujímavostiach – prírodných a kultúrnych,
      * získavať údaje zo zdrojov, využiť internet, odbornú literatúru,
      * tvoriť mentálne mapy so symbolmi,
      * rozvíjať jednotlivé druhy funkčnej gramotnosti.

Žiak sa naučí chápať :

* vznik a proces prírodných dejov v jednotlivých oblastiach sveta
* vzájomné väzby v krajine

*Komunikatívne a sociálno-interakčné spôsobilosti*

Na rozvoj kľúčovej komunikačnej kompetenciesú využívané stratégie, ktoré žiakom umožňujú:

* vecne správne sa vyjadrovať verbálne, písomne a graficky k danej učebnej téme
* vedieť spracovať a prezentovať jednoduchý projekt so zameraním na ciele, metódy, výsledky a ich využitie.
* rozumieť rôznym typom máp, grafov a tabuliek
* spolupracovať pri získavaní informácií, hľadaní riešenia problémov vo dvojici alebo v menších skupinách
* identifikovať a správne používať základné pojmy

*Interpersonálne a intrapersonálne spôsobilosti*

Pre vytváranie a rozvíjanie kľúčovej kompetencie k učeniu sú využívané stratégie, ktoré majú žiakom umožniť:

* hľadať odpovede na otázky, zdôvodňovať, uvažovať, hodnotiť
* poznať a pochopiť prírodné procesy a vedieť ich využívať v praxi
* vážiť si iné kultúry pri zachovaní vlastnej identity
* získané schopnosti využiť pri oddychových aktivitách (cestovanie, rekreácia)
* hodnotiť vlastné výkony a pokroky v učení

*Schopnosť tvorivo riešiť problémy*

Na vytvorenie a rozvoj kľúčovej kompetencie k riešeniu problémov sú využívané stratégie, ktoré majú žiakom umožniť:

* získavať informácie, ktoré sú potrebné k dosiahnutiu cieľa
* rozvíjať podnikateľské zručnosti žiakov (cestovné kancelárie, rozvoj regiónov)
* zhodnotiť perspektívy rozvoja krajiny pre budúcnosť
* riešiť úlohy zamerané na rozvoj porozumenia a aplikácie
* navrhovať rôzne riešenia úloh, postupov a prístupov
* rozvíjať schopnosti a zručnosti pri riešení praktických úloh, spracovávaní jednoduchých správ z pozorovaní a jednoduchých školských projektov
* využívať tvorivosť a nápaditosť
* samostatne tvoriť závery na základe zistení, skúmaní alebo riešení úloh
* predpokladať a určiť príčinné súvislosti, pozorovať, experimentovať a odhadovať
* používať správne postupy a techniky pri praktických činnostiach
* rozvíjať podnikateľské zručnosti žiakov spracúvaním projektov.

**5. Hodnotenie a sebahodnotenie**

Hodnotenie úrovne vedomostí a zručností sa realizuje na základe Metodického pokynu č. 22/2011 čl. 9 na hodnotenie žiakov. Žiaci so ŠVVP sú hodnotení s ohľadom na svoje možnosti a v súlade s Metodickým pokynom č. 22/2011 a s prihliadnutím na odporúčania CPPPaP. Žiaci sú hodnotení podľa klasifikačného poriadku. Hodnotí sa ústny prejav, písomný prejav, práca s mapou a glóbusom, referáty a projekty. Okrem hodnotenia známkou, ktorá zhodnocuje výsledok práce žiaka, je potrebné zaradiť aj slovné hodnotenie. Slovné hodnotenie zohľadňuje kognitívne schopnosti žiakov, ich postoje k školskej práci, individuálne i sociálne správanie, celkovú aktivitu. Pomáha pri vytváraní sebahodnotenia žiaka. Slovné hodnotenie poskytuje priestor na hodnotenie iných žiakov ako aj seba samého. Je možné kombinovať obidva spôsoby hodnotenia.

Kontrola a hodnotenie žiakov bude prebiehať:

* verbálnou formou
* písomnou formou
* prezentácia projektov – kontrola a hodnotenie kombinácie písomných a grafických prejavov spolu s komunikačnými zručnosťami žiaka.

**Stupnica pre hodnotenie:**

100 – 90 % ........... 1

89 – 75 % ............. 2

74 – 50 % ............. 3

49 – 30 % ............. 4

< 30 % .................. 5

|  |  |
| --- | --- |
| **Výkonový štandard** | **Obsahový štandard** |
| **Žiak na konci 9. ročníka základnej školy vie/dokáže:**   * opísať polohu a pobrežie Austrálie z mapy (zálivy, ostrovy, polostrovy, moria, oceány) („čítanie“ mapy), * vysvetliť príčiny vzniku suchých oblastí v centrálnej a západnej časti Austrálie a celkový nedostatok vlahy a pitnej vody na území svetadielu, * zdôvodniť jedinečnosť rastlinných a živočíšnych spoločenstiev v Austrálii, * uviesť dva príklady typických rastlinných a živočíšnych druhov žijúcich v Austrálii, * rozlíšiť pevninské, sopečné a koralové ostrovy Oceánie, * porovnať životné podmienky obyvateľov Austrálie a Nového Zélandu, | Austrália,  Tasmánia,  obratník Kozorožca,  Veľká koralová bariéra,  Veľké predelové vrchy,  Austrálske Alpy, plošiny, nížiny, púšte, Uluru, Eyrovo jazero, Murray, Darling, podzemná voda,  rastlinné pásma,  živočíchy,  Tichý oceán,  Tasmanove more,  Polynézia, Melanézia, Mikronézia Nový Zéland, Havajské ostrovy **,** |
| * zhodnotiť vplyv prírodných podmienok na nerovnomerné rozmiestnenie obyvateľstva Austrálie, vysvetliť dôvody vysokého stupňa urbanizácie Austrálie, * zostaviť tabuľku 5 najväčších miest Austrálie podľa tematickej mapy („čítanie“ mapy), * rozlíšiť základné odvetvia hospodárstva, * opísať spôsob príchodu Európanov do Austrálie * a spôsoby spolužitia s domorodcami * vytvoriť zoznam zaujímavých miest Austrálie * porovnať vybrané mestá Austrálie podľa polohy, štruktúry obyvateľstva * vysvetliť druhy kultúry a ich význam pre život človeka * identifikovať najdôležitejšie odvetvia hospodárstva Austrálie, * posúdiť možnosti hospodárskeho využitia najväčších ostrovov Oceánie, * zdôvodniť zaradenie jednej z pamiatok Austrálie do Zoznamu kultúrneho a prírodného dedičstva UNESCO a ukázať ju na mape. | Austrálsky zväz, Sydney,  Melbourne, Perth, Canberra,  rozmiestnenie obyvateľstva, hustota zaľudnenia, prisťahovalectvo, pôvodní obyvatelia Austrálie (aborigénci),  hospodárstvo a sídla, pamiatky zaradené v zozname prírodného a kultúrneho dedičstva UNESCO. |
| * opísať polohu Antarktídy voči ostatnými kontinentom a oceánom („čítanie“ mapy), * zdôvodniť pokrytie územia Antarktídy najväčším pevninským ľadovcom, * vysvetliť striedanie polárneho dňa a noci v polárnych oblastiach, * zhodnotiť ekologické riziká hospodárskeho využitia polárnych oblastí. | Antarktída, Arktída,  Grónsko,  Severný ľadový oceán, Južný oceán,  severný polárny kruh, južný polárny kruh,  pevninské ľadovce,  polárne stanice, hrozba znečistenia, globálne otepľovanie. |
| * vymedziť polohu Ameriky voči ostatným kontinentom a oceánom (čítanie mapy), * opísať z mapy pobrežie Ameriky (zálivy, ostrovy, polostrovy, moria, oceány). („čítanie“ mapy), * vysvetliť vznik najdlhšieho pásma pohorí na svete na západe Ameriky, * zdôvodniť veľký počet sopiek a seizmicky aktívnych oblastí v Amerike, * popísať oblasti ohrozené činnosťou tornád a hurikánov, * zdôvodniť rozdiely v podnebí západných a východných oblastí Ameriky, * porovnať typy krajiny v Amerike a Austrálii, * uviesť tri príklady typických rastlinných a živočíšnych druhov v Amerike, * zdôvodniť jedinečnosť a unikátnosť Amazonského dažďového pralesa, * odôvodniť zaradenie dvoch pamiatok Ameriky do Zoznamu prírodného dedičstva UNESCO a ukázať ich na mape, | Amerika,  rovník, obratníky,  Severná Amerika, Stredná Amerika, Južná Amerika  Malé Antily, Veľké Antily, Kordillery, Andy, Apalačské vrchy, Brazílska vysočina, sopky, zemetrasenia, Mississippská nížina, Atlantická nížina, Orinocká nížina, Laplatská nížina,  hurikány, tornáda,  Mississippi, Missouri, Veľké kanadské jazerá, Amazonka, Orinoco, Uruguaj, Parana, Titicaca.  Typy krajiny, prírodné pamiatky zaradené v zozname prírodného a kultúrneho dedičstva UNESCO. |
| * opísať priebeh objavovania a osídľovanie Ameriky, * vysvetliť dôvody veľkej kultúrnej rôznorodosti obyvateľstva Ameriky, * popísať proces urbanizácie a uviesť jej príklady, * popísať príčiny vysokej urbanizácie Ameriky, * z obsahu tematickej mapy vytvoriť zoznam desiatich najväčších miest Ameriky („čítanie“ mapy), * zhodnotiť vplyv prírodných podmienok na nerovnomerné rozmiestnenie obyvateľstva Ameriky, * určiť dve najdôležitejšie odvetvia hospodárstva štátov Severnej Ameriky, * uviesť najvýznamnejšiu poľnohospodársku plodinu, ktorá sa pestuje v rôznych regiónoch Ameriky, zdôvodniť výnimočnosť postavenia USA v Amerike aj vo svete, * porovnať hospodársku vyspelosť štátov Ameriky, * uviesť dva problémy, ktorým v súčasnosti čelí hospodárstvo USA. | Obyvateľstvo Ameriky, pôvodní obyvatelia, prisťahovalci (Angličania, Francúzi, Španieli, Portugalci, Afričania), miešanci, kresťanstvo Mexiko, Sao Paulo, Rio de Janeiro, Buenos Aires, Lima, New York, Chicago, Los Angeles, Toronto, Rio de Janeiro, Atlanta, Miami, Montreal, Washington, Ottawa.  Hospodárstvo Ameriky, USA, Kanada, Mexiko a štáty Strednej Ameriky.  Južná Amerika, Latinská Amerika, Brazília, Argentína |

**Integrácia anglického jazyka do predmetu geografia metodikou CLIL.**

Počas celého školského roka sa budeme usilovať prostredníctvom metodiky CLIL nielen poskytovať priestor pre zdokonalenie zručností a vedomostí v oblasti geografie, ale takisto budeme dbať na hodnotenie jazykových zručností vzhľadom na povahu predmetu. Žiaci budú hodnotení predovšetkým z hľadiska obsahu a zručností, ktoré nadobudnú počas štúdia, až na druhom mieste berieme do úvahy hodnotenie jazykové. Ale i toto bude kritériom pri hodnotení a známkovaní predmetu.

Disponibilná hodina v predmete geografia pre žiakov 9. ročníka, prehlbujúce učivo:

|  |  |
| --- | --- |
| Čítanie mapy, orientácia na mape podľa zadaných súradníc, vyhľadávanie informácií iba z mapy. | V nadväznosti na každý preberaný tematický celok intenzívna práca s mapou. |
| Ekologické riziká hospodárskeho využitia polárnych oblastí. | Pevninské ľadovce, polárne stanice, hrozba znečistenia, globálne otepľovanie. |
| Pamiatky UNESCO – kultúrne dedičstvo jednotlivých svetadielov. | Hospodárstvo a sídla, pamiatky zaradené v zozname prírodného a kultúrneho dedičstva UNESCO. |
| Príčiny vzniku suchých oblastí v centrálnej a západnej časti Austrálie a celkový nedostatok vlahy a pitnej vody na území svetadielu. | Podzemná voda. |
| Hospodárske problémy Austrálie a Ameriky.  Príprava, tvorba a realizácia celoškolského projektu | Hospodárska vyspelosť krajín a dopad na prírodné podmienky. Ekologické hospodárstvo a jeho budúcnosť vo svete. |